กินยาคุมยี่ห้อยาสมาประมาณ 5 เดือนค่ะ ปกติกินเวลา4โมงแต่บางทีก็เลทเยอะแต่ไม่เคยข้ามวันค่ะไม่เกิน4ทุ่มแล้วหลั่งในจะท้องมั้ยคะ ควรกินยาคุมฉุกเฉินร่วมด้วยมั้ย แต่เคยอ่านมายาสกินไม่เกิน10ชม ไม่เป็นไร แต่ปกติหลั่งนอกค่ะ เพิ่งเคยหลั่งใน เลยกลัว จะท้องไหมคะ
สวัสดีค่ะ ทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากทานยาคุมไม่ตรงเวลาในแต่ละวัน หากห่างกันหลายชั่วโมง คือประมาณ 6 ชั่วโมงขึ้นไป ก็จะทำให้ประสิทธิภาพในการป้องกันการตั้งครรภ์ลดลงไปได้ อย่างไรก็ตาม หากยังไม่ได้มีการลืมทานยาเกิน 2 วัน ก็ยังไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงอาจไม่ได้ช่วยเพิ่มประสิทธิภาพในการป้องกันการตั้งครรภ์ขึ้นค่ะหลังจากนี้ ก็ควรพยายามทานยาคุมกำเนิดให้ตรงเวลา โดยไม่ควรทานในเวลาที่ต่างกันเกิน 2-3 ชั่วโมงค่ะ